નામ-દામ-સિદ્ધિ મેળવ્યા પછી ખબર પડે છે કે તે આપનાર નિષ્ણાતો પણ હવે પોતાના અસ્તિત્વનું અને જ્ઞાનનું મૂળ શોધવા મથી રહ્યા છે અને એ મળે છે ‘બૃહદ હિંદુસ્તાન’ના ભવ્ય ભૂતકાળમાંથી. જ્યારે મૂળ શોધવાની જરૂરિયાત લાગે ત્યારે આવજો, આ ધરતી તમને આવકરશે. ‘માતૃભૂમિ’, ‘જન્મભૂમિ’, ‘મૂળિયાની ધરતી’ હંમેશા પોતાના સંતાનોને આવકારે છે. આમ જોવો તો કાંઇ જ જરૂર નથી, ઘસાઈ જતાં, તૂટી જતાં, ભુલાઈ જતાં, કટકા થઈ જતાં, પાળીયાઓની કે તેની વિગતો મેળવવાની, તેના વિના બધુ બરોબર ચાલે છે. ‘વિકાસ’ની ગતિ વણથંભી છે.